Za prostor druženj je najbolj primeren dom zakoncev. Pomembno je le, da imajo zakonci mir, da jih pri pogovoru nihče ne moti (npr. dajo otroke spat). Primerno je, da se izmenjaje družijo enkrat pri enem, drugič pri drugem zakonskem paru. Prostor druženj je lahko tudi gostinski lokal, če je le poskrbljeno za prijetno, ne preveč glasno in intimno atmosfero. Če se zakoncem zdi primerno, lahko srečanje pripravijo tudi v naravi (gozd, gore, samotni kraji, morska obala …). Pri tem ste zakonci lahko zelo iznajdljivi. Pomembno je le, da imate pri pogovoru mir in da ni preveč motečih elementov, ki bi odvračali pozornost.